CELEX: 62008TN0483
Language: sk
Date: 2008-11-11 00:00:00
Title: Vec T-483/08: Žaloba podaná 11. novembra 2008 – Giordano Enterprises/ÚHVT – José Dias Magalhães & Filhos (GIORDANO)

24.1.2009   
            
            
               SK
            
            
               Úradný vestník Európskej únie
            
            
               C 19/30
            
         Žaloba podaná 11. novembra 2008 – Giordano Enterprises/ÚHVT – José Dias Magalhães & Filhos (GIORDANO)
   (Vec T-483/08)
   (2009/C 19/58)
   Jazyk žaloby: angličtina
   Účastníci konania
   
      Žalobca: Giordano Enterprises Ltd (Jalan Merdeka, Malajzia) (v zastúpení: M. Nentwig, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: José Dias Magalhães & Filhos Lda (Arrifana, Portugalsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 28. júla 2008 vo veci R 1864/2007-2 v rozsahu, v akom ním bolo zamietnuté odvolanie žalobcu, a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „GIORDANO“ pre výrobky zaradené do tried 18 a 25.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: portugalská slovná ochranná známka „GIORDANO“ zapísaná pod číslom 322 534 pre výrobky zaradené do triedy 25.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zrušenie rozhodnutia námietkového oddelenia v rozsahu, v akom ním bolo vyhovené námietke pre určité výrobky zaradené do triedy 18, a zamietnutie odvolania vo zvyšnej časti.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát nesprávne rozhodol, že medzi dotknutými ochrannými známkami existuje pravdepodobnosť zámeny; porušenie článku 42 nariadenia Rady č. 40/94, ako aj pravidla 15 nariadenia Komisie č. 2868/95 (1), keďže odvolací senát nesprávne rozhodol na základe článku 8 ods. 1 písm. a) nariadenia Rady č. 40/94, kým ďalší účastník konania pred odvolacím senátom založil svoju námietku len na článku 8 ods. 1 písm. b) nariadenia Rady č. 40/94.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).